pt es gl ca it es gl es gl gl gl gl gl es hu es pt en tr gl an gl gl es hu es pt en tr gl an es gl hu es pt en tr gl es gl gl gl gl hu es pt en tr gl an gl gl gl gl gl gl gl gl gl gl hu es pt en tr gl es gl gl gl gl gl gl gl gl gl pt gl hu es pt en tr gl an gl gl gl gl gl gl gl gl gl gl gl gl gl gl gl gl gl gl gl gl gl gl eo fr gl fr gl hu es pt en tr gl an gl gl gl en gl gl gl gl gl gl gl eo fr gl fr gl hu es pt en tr gl an gl gl gl gl gl gl gl gl gl es es gl gl gl gl gl gl eo fr gl fr gl es hu es pt en tr gl an gl gl gl gl gl gl gl gl gl gl gl gl gl gl eo fr gl fr gl hu es pt en tr gl ru gl gl it gl gl gl gl gl gl gl gl en gl
CURSOS – Página 9 – BLOG AULA D
Dende a democratización do deseño nos anos 80, co desenvolvemento da informática e o software de autoedición, a necesidade de contar cun catálogo amplo de tipografías fíxose cada vez máis importante. Igualmente, as ferramentas dispoñibles para a creación de fontes facilitan que, dalgún xeito, o deseño tipográfico esté ao alcance de todos. Así, hoxe en día calquera persoa con coñecementos básicos de deseño ten a posibilidade de introducirse na creación tipográfica. O 0bxectivo xeral do curso é dotar ó alumno de coñecementos básicos no ámbito do deseño tipográfico, así como no uso das ferramentas necesarias para a creación de fontes.
Curso de animación básica por ordenador
O obxectivo do curso é introducir ao alumnado nos conceptos básicos da animación por ordenador. Para iso falaremos de elementos claves para entender cómo percibimos o movemento, cómo plasmalo nun formato analóxico ou manual e de cómo transformalo nun arquivo dixital que poidamos reproducir. Non fan falla coñecementos previos de animación, xa que iremos abordando os diferentes pasos para elaborar un proxecto “animado” dende sinxelos exemplos. As clases terán un enfoque práctico apoiadas por unhas explicacións teóricas de cómo se percibe o movemento e de cómo se plasma este nos diferentes ámbitos artísticos.
Finalizado o curso de Processing, fundamentos de programación creativa
5 marzo, 20135 marzo, 2013
Ven de rematar o curso  impartido por Alberto García, Processing, fundamentos de programación creativa. Durante a súa duración os asistentes puideron introducirse no manexo desta linguaxe de programación así como explorar as súas características e capacidades de representación e interacción. Agardamos poder ver pronto os froitos desta primeira toma de contacto.
Realizouse o 1º curso de Introducción á Tipografía
Os días 11 e 12 iniciouse o ciclo de cursos monográficos en aula D, para o ano 2013, co seminario de Introducción á Tipografía impartido por Diego Fernández, deseñador e profesor da escola. Levouse a cabo unha panorámica histórica da evolución da escritura e a tipografía nas súas diferentes etapas, así como unha aproximación á morfoloxía dos caracteres (estructura, as súas partes, variacións e estilos, etc).
Polo debate e as preguntas fíxose patente que entre os e as participantes había gañas de profundizar un pouco máis e tocar temas que, pola brevidade do curso, quedaron fora de tempo ou en segundo plano.
Agardamos que en vindeiros cursos e obradoiros sobre tipografía poidamos adentrarnos xa en cuestións próximas á práctica profesional e desenvolver ámbitos máis concretos desta apaixonante disciplina do deseño.
10 diciembre, 201212 marzo, 2013
Xa está listo o calendario de cursos monográficos para os meses de xaneiro e febreiro de 2013 que terán lugar nas instalacións de Aula D. Escola de Deseño, na rúa Ourense 4, baixo – VIGO (a carón da Casa da Xuventude).
O horario dos cursos será os venres de 19.00h a 21.00h e sábados de 10.00h a 14.00h para non interferir co resto de actividades dos asistentes.
Para máis información (contidos, prezos, profesorado, metodoloxía, …) podes premer nos seguintes enlaces:
– Introducción ao deseño gráfico: Tipografía
– Introducción ao deseño de interiores: Reforma interior de vivendas
– Modelado dixital en 3D
– Processing. Fundamentos de programación creativa
Próximamente informaremos do calendario dos seguintes cursos a desenvolver.
Se tes interese ou algunha suxerencia sobre estes ou outros cursos podes contactar con cursos@aulad.com
19 noviembre, 201210 diciembre, 2012
En Aula D,  Escola de Deseño estamos de aniversario. Levamos 25 anos coa dedicación exclusiva de formar profesionais do deseño. Co pulo de adaptarnos ás novas circunstancias sociais e profesionais, e atendendo a algunhas solicitudes, ofertamos unha serie de cursiños monográficos en 2013.
Os cursos están dirixidos a 2 tipos de alumnado:
NIVEL BÁSICO: Persoas que se queren iniciar no mundo do deseño.
NIVEL AVANZADO: Profesionais ou estudantes de deseño gráfico ou interior, que desexan complementar a súa formación.
O horario dos cursos será os venres de 19.00h a 21.00h e sábados de 10.00h a 14.00h para non interferir co resto de actividades dos asistentes.
Nas próximas semanas concretaremos o calendario e os contidos, duración… Se tedes algunha suxerencia sobre estes ou outros cursos podedes contactar con cursos@aulad.com
[ACTUALIZACIÓN]  – Xa está dspoñible o calendario de cursos para os meses de xaneiro e febreiro; podedes consultalo no seguinte enderezo:
Un saúdo. Aula D
Curso de Processing, fundamentos de programación creativa
10 octubre, 20129 diciembre, 2012
O obxectivo do curso é introducir ao alumnado nos conceptos básicos da programación informática orientada ao deseño. Polo que búscase unha linguaxe doada, que permita ser utilizada tanto para a creación multimedia, como para o deseño gráfico, a escea artística, a representación de datos ou a creación de sinxelas simulacións de conceptos de matemáticas, física ou de xeometría. En definitiva, é unha linguaxe de programación moi sinxela, rápida e versátil que permite unha doada aprendizaxe.
A plataforma Processing  (www.processing.org) é Software Libre, dispoñible para Windows, OSX e Linux,  e está moi estendida por todo o mundo. Asemade permite unha doada migración a outras linguaxes como Flash ou Javascript..
Neste sentido, este curso contará cunha expansión nun segundo curso posterior que tratará sobre a utilización de Processing como ferramenta para o deseño de espazos interactivos.
O curso está dirixido a deseñadores e artistas sen experiencia co programa. Os alumnos deberán traer o seu portátil co programa instalado. Pódese descargar en http://processing.org/ download/ , descomprimir o arquivo,  e procédese a súa instalación con normalidade
Exposición de contidos teóricos apoiados con exercicios que o alumnado realizará na aula.
Dotar ao alumnado dos conceptos básicos da programación informática.
Que o alumnado coñeza os requisitos e posibilidades dos proxectos interactivos
Capacitar ao alumnado para que con ditas nocions básicas poida profundizar na investigación e desenvolvemento das súas capacidades.
Alberto García Ariza. Desenvolve o seu labor profesional como deseñador e ilustrador e imparte clases de Proxectos no ciclo superior de Gráfica Publicitaria de Aula D.Escola de Deseño.
Venres 15 de febreiro, de 19.00 h ás 21.00 h
Sábado 16 de febreiro de 10.00 h ás 14.00 h
Venres 22 de febreiro, de 19.00 h ás 21.00 h
Sábado 23 de febreiro de 10.00 h ás 14.00 h
Venres 1 de marzo, de 19.00 h ás 21.00 h
Sábado 2 de marzo, de 10.00 h ás 14.00 h
Alumnado de Aula D : 60€
Ex-alumnos de Aula D : 90€
A aboar antes do martes 12 de febreiro, en man na propia escola (r/ Ourense, 4 – baixo VIGO) ou mediante transferencia bancaria (conta nº 2080 5085 73 3040026857) especificando nome do curso e alumno. Se por algún motivo non se poidera desenvolver o curso, devolveranse os cartos. Contacta en cursos@aulad.com
Curso de modelado dixital en 3D
10 octubre, 201226 febrero, 2013
Curso práctico de modelado dixital en 3D co programa GOOGLE SKETCHUP. Durante o curso mostrarase cómo modelar espazos en 3D utilizando tódolos recursos necesarios para facelo de xeito rápido, áxil e eficiente. Este curso está pensado para que os asistentes queden capacitados para realizar bosquexos en 3D que lles axuden a idear e a mostrar os espazos deseñados.
O curso está dirixido a arquitectos, deseñadores e delineantes sen experiencia co programa. O alumnado deberá traer o seu portátil co programa instalado.
Xesús Carrazoni Fuertes. Desenvolve o seu labor profesional como arquitecto e imparte clases de Proxectos no ciclo superior de Proxectos e Dirección de Obras de Decoración en Aula D. Escola de Deseño.
Venres 8 de marzo, de 19.00 h ás 21.00 h
Sábado 9 de marzo de 10.00 h ás 14.00 h
Alumnado de Aula D : 25€
Ex-alumnos de Aula D : 38€
A aboar antes do martes 5 de marzo, en man na propia escola (r/ Ourense, 4 – baixo VIGO) ou mediante transferencia bancaria (conta nº 2080 5085 73 3040026857) especificando nome do curso e alumno. Se por algún motivo non se poidera desenvolver o curso,  devolveranse os cartos.  Contacta en cursos@aulad.com
Curso de introducción ao deseño de interiores. Reforma interior de vivendas
10 octubre, 201223 enero, 2013
As transformacións tecnolóxicas, estéticas e sociais acontecidas nos últimos anos, precisan da adaptación das nosas vivendas. Pequenos cambios, que non implican un grande desembolso económico, poden permitir esta actualización.
A vivenda é unha das cuestións máis complexas que abordamos dende o deseño de interiores, dada a cantidade de actividades diferentes ás que debe dar resposta para satisfacer as necesidades dos seus usuarios, polo que asumimos que ”a vivenda é unha máquina de habitar”. Sen embargo, a vivenda custodia os nosos recordos, vivencias, memorias, … reflexa a nosa persoalidade, e dicimos “como na casa de seu non se está en ningures”.
O obxectivo xeral do curso é proporcionar ao alumnado os coñecementos tanto teóricos como prácticos para abordar a reforma dunha vivenda. A dinámica do curso basearase fundamentalmente no desenvolvemento dos temas partindo da análise teórica e a realización de casos prácticos.
O curso está dirixido a persoas que desexan iniciarse no deseño de interiores, ou que pensan reformar a súa vivenda.
Xesús Carrazoni Fuertes, Arquitecto. Xerardo Pérez Medrano, Arquitecto.
Pedro Román Company, Deseñador de interiores. Iria Sobrino Fajilde, Arquitecta.
Todos eles desenvolven o seu labor profesional como deseñadores e profesores en Aula D. Escola de Deseño.
Venres 25 de xaneiro, de 19.00 h ás 21.00 h
Sábado 26 de xaneiro, de 10.00 h ás 14.00 h
Venres 1 de febreiro, de 19.00 h ás 21.00 h
Sábado 2 de febreiro de 10.00 h ás 14.00 h
Alumnado de Aula D : 40€
Ex-alumnos de Aula D : 60€
A aboar antes do martes 22 de xaneiro, en man na propia escola (r/ Ourense, 4 – baixo VIGO) ou mediante transferencia bancaria (conta nº 2080 5085 73 3040026857) especificando nome do curso e alumno. Se por algún motivo non se poidera desenvolver o curso, devolveranse os cartos.
Curso de introducción ao deseño gráfico: Tipografía
10 octubre, 20129 diciembre, 2012
A Tipografía é unha das disciplinas do deseño gráfico que ten unha maior importancia, tanto pola necesidade de comunicar axeitadamente unha mensaxe mediante texto como por seres capaz de potenciar e reforzar a expresividade e o carácter dun proxecto. Deste xeito, o coñecemento e manexo da tipografía é fundamental no labor profesional do deseñador posto que a palabra escrita está presente prácticamente en todos os traballos relacionados co eido publicitario, editorial e, por suposto, do deseño gráfico.
O obxectivo xeral do curso é dotar ao alumnado de coñecementos básicos acerca da tipografía, tanto no referido á súa evolución histórica como aos aspectos formais e técnicos derivados do seu uso no ámbito profesional ou persoal.
A dinámica do curso basearase fundamentalmente no desenvolvemento teórico dos temas, con algún exercicio práctico de carácter puntual.
Non se precisa que o alumnado traia ningún material ao curso.
O curso está dirixido a persoas que estean interesadas no deseño gráfico e a tipografía que desexen adquirir coñecementos básicos sobre a materia.
Diego Fernández Pérez. Desenvolve o seu labor profesional como deseñador e imparte clases de Tipografía e Proxectos no ciclo superior de Gráfica Publicitaria en Aula D, Escola de Deseño.
Venres 18 de xaneiro, de 19.00 h ás 21.00 h
Sábado 19 de xaneiro de 10.00 h ás 14.00 h
Alumnado de Aula D : 25€
Ex-alumnos de Aula D : 38€
A aboar antes do martes 15 de xaneiro, en man na propia escola (r/ Ourense, 4 – baixo VIGO) ou mediante transferencia bancaria (conta nº 2080 5085 73 3040026857) especificando nome do curso e alumno. Se por algún motivo non se poidera desenvolver o curso, devolveranse os cartos. Contacta en cursos@aulad.com
1 2 3 … 6 7 8 9
actividades alumnos audiovisual Aula D aulad banda deseñada Bolsa de estudos cerámica CIDE concurso conferencia coworking cultura cursos monográficos DAG deseño de interiores deseño editorial deseño gráfico deseño industrial diseño gráfico DOA editorial entrevista escultura ex-alumnos expos exposiciones exposición expresión fotografía gráfico ilustración land art mobiliario modelado 3d Obradoiro para nen@s premio premios processing proxecto revista tipografía visitas vivendas Xornadas de Creación Transversal
Copyright © 2022 BLOG AULA DTema de SiteOrigin